Foto: Facebook, FAH

ŽIVI ZID obratio se građanima putem Facebooka zbog jučerašnjeg višesatnog prijenosa HDZ-ova stranačkog sabora na Hrvatskoj televiziji.

Iz Živog zida su podsjetili da taj prijenos nije platio HDZ, kao sponzorirani program, nego da su ga platili sami građani kroz plaćanje televizijske pristojbe.

"Koliko je HDZ platio za prijenos svog sabora na HTV-u, koji je trajao pola dana? Nula kuna, to ste vi platili dragi pretplatnici. Naš stav je jasan, TV pretplatu treba ukinuti!", napisali su Živozidaši na Facebooku.

Tekst se nastavlja ispod oglasa

Podsjetimo, u zagrebačkoj dvorani Lisinski jučer je održan 17. opći sabor HDZ-a na kojem je ta stranka birala novo vodstvo nakon što je nedavno za predsjednika ponovno izabran Tomislav Karamarko, a HRT je na svom četvrtom programu prenosio gotovo cijeli tijek skupa.

Na HRT-u je, otkad ga je preuzeo Siniša Kovačić i HNIP-ovci, smijenjeno je 73 zaposlenika, a mnogi su ocijenili da program te televizije pretvara u vjersko HDZ-ovski.